Applejack

**Applejack** egy földi póni narancssárga szőrrel és szőke hajjal és farokkal. Szépségjegye három piros alma. Cowboykalapot, és a farkában, hajában piros szalagot viselve szokott megjelenni. A főszereplő hatosfogat egyike. Az Édes Almáskertben él és dolgozik bátyjával Big Macintosh-sal, a húgával Applebloom-mal és az idős Smith nagyival. A Harmónia elemei közül az őszinteség elemét képviseli képviseli. Van egy kutyája,Winona. Barátai néha A.J. (éj dzséj)-nek szokták becézni.

## Személyiség

   Applejack egy megbízható és szorgalmas póni, de makacsul ragaszkodik elhatározásaihoz. Amikor magára maradt az almaszüretben, amíg Big Macintosh egy sérüléséből lábadozott és bátyja rámutatott, hogy egyedül nem lesz képes teljesíteni a feladatot, konokul ragaszkodott hozzá, hogy bebizonyítsa, bármit képes véghezvinni, amit elvállal. Emellett még arra is próbált időt szakítani, hogy a barátai felé vállalt szívességeket teljesítse. Miután megfékez egy Ponyville felé tartó marhacsordát, ünnepséget rendeznek a tiszteletére, ahová már teljesen kimerülten érkezett. Habár többször visszautasította barátai segítségét, és mialatt makacsul ragaszkodott elhatározásához, egyre halmozta a kisebb nagyobb galibákat, végül belátta, hogy kevés a feladathoz feladta büszkeségét.

Applejack-nek vidékies (a déli államokra jellemző) tájszólása van. Az eredeti szinkronban jellegzetes dél-nyugat Missouri hangejtéssel beszél, ahol a valóságban is sok almaültetvény található. Gyakran nevezi barátait cukorfalatnak. Hozzá van szokva, hogy be kell piszkolnia patáit, emiatt volt is egy kis feszültség közte és Rarity között. Azt sem veszi magára, amikor Rarity faragatlannak nevezi a Póni Nővérek Estjen versenyét, egy legyintéssel elintézi, hogy szerinte mindenki faragatlan. Nem szereti a "túl lányos" dolgokat, bár egyszer megpróbált csatlakozni Manehatten-ben élő rokonaihoz költözni és elegáns nagyvárosi pónivá válni, de szíve visszahúzta a tanyára. Szinte mindig viseli világosbarna stetson kalapját és "lófarokba" fogva hordja sörényét és farkát.

   Habár általában kedves és figyelmes, néha rosszul viseli, ha ellenségesek vele és hasonló stílusban vág vissza. Így rontották el Rarity-vel Twilight Sparkle első pizsamapartiját, és így sikerült végigszabálytalankodnia Rainbow Dash-sel a levélfutóversenyt. Végül mindkét esetben ő engedett előbb és bocsánatot kért barátaitól. Ennek ellenére a versengés a vérében van, rendszeresen indul a környék rodeóin és senki nem szerzett még annyi kék szalagot, mint ő. Az Applejack és a rodeóban benevez az Equestria Rodeó Bajnokságra is, ahol Cherrie Jubilee szerint még senki sem nyert nála több szalagot, amióta látogatja a versenyt. Versenyszelleméből adódóan szeret győzni és nem adja alább az első helynél, ez néha konfliktusokat szül közte és Rainbow között.

Applejack képviseli az őszinteséget a Harmónia elemei közül. Nehéz számára szembe menni őszinteségével, például amikor Gummy utószületésnapi bulija alól kellett kimentenie magát az Egyszemélyes buli című epizódban, zavartan vigyorgott és izzadt, annak ellenére, hogy övé volt a leghihetőbb kifogása. Amikor Discord megbűvölte és hazugságra késztette, ő volt az egyetlen, akin legalább eleinte látszott, hogy kínosan érzi magát viselkedése miatt.

## Készségei

**Sportosság**

Különleges atletikus képességei vannak. Ő és Rainbow Dash gyakran vitatkoznak, hogy melyikük a jobb atléta. Remekül bánik a lasszóval. Nagyon erősek a lábai, képes rá, hogy egy rúgással lerázza az összes almát a fákról. a Titokzatos Jótevő című epizódban is így állít meg egy lejtőn száguldó kocsit.

**Sütés**

A nyitó epizódban is őt bízzák meg, hogy biztosítsa az ételt a Nyári Napfény Ünnepségre. Pinkie Pie úgy hivatkozik rá Az almaszüret c. részben, mint "A föld legjobb cukrásza!". Rengeteg különböző ételt és desszertet tud készíteni almából.

**Terelés**

Nagyszerű terelő. Ezt először Az almaszüretben bizonyítja, amikor is egy vágtató marhacsordától menti meg Ponyville-t, majd A bogárinvázióban, amikor Twilight kéri meg, hogy terelje be a felélősdiket a Kietlen erdőbe

## Családja

*Részletesen az Apple család szócikkben.*
Applejack családja népes, szerte Equestriában vannak almaföldjeik. Az első részben a családi találkozó miatt Ponyville-be érkezett a család nagyja, akiket futólag be is mutat Twilight-nak. Ettől eltekintve Ponyville-ben csak négyen élnek, Applejack testvérei Applebloom és big Macintosh, illetve nagyanyjuk, Smith nagyi. Őket leszámítva fontosabb szerepe Braeburn, Orange néninek és Orange bácsinak és Apple Strudel jutott, a háttérszereplők közül pedig Apple Fritter kapott több szerepet. Szüleit még a sorozat cselekménye által felölelt időszak előtt elvesztette. Erre láthattunk utalást az *Apple Family Reunion* című epizódban két, az almáskert fölött feltűnő üstökös képében. Ezt később egy Twitter bejegyzésben megerősítették.

### **Apple Bloom**

*Részletesen az Applebloom szócikkben.*
A család nagyon összetartó, de mind közül húga áll legközelebb Applejack-hez. Sok időt töltenek együtt, legszívesebben így dolgoznak a tanyán és nagy köztük az összhang. Emellett együtt rendezik meg évről évre a Póni Nővérek Estje névre hallgató versenyt, melyen páros versenyszámokban indulhatnak a résztvevők. Az azonos című epizódban Sweetie Belle is megjegyzi, hogy úgy dolgoznak együtt, mintha csak egy póni volnának. Applebloom példaképként tekint nővérére.

### **Winona**

**Winona** Applejack kutyája, pásztorkutya dolgozik Applejack mellett. Jó terelőkutya, ügyesen teljesíti gazdája parancsait. Megjelenésében és viselkedésében egyaránt Border collie jelleget mutat. Első alkalommal Az almaszüret című epizódban tűnik fel. Winona a gyémántkutyákkal ellentétben nem tud beszélni. Piros nyakörve van aranyszínű névtáblával.